Documento base para a elaboración de rúbricas de avaliación en 5º Educación Física

REA: Exprésate na rede

códigos	CRITERIO DE AVALIACIÓN	4 (100%)	3 (75%)	2 (50%)	1 (25%)
CA1.5	Adquirir un progresivo control e dominio corporal, empregando os compoñentes cualitativos e cuantitativos da motricidade de maneira eficiente e creativa e facendo fronte ás demandas de resolución de problemas en situacións motrices diversas transferibles ao seu espazo vivencial.	Adquire un progresivo control e dominio corporal, empregando os compoñentes cualitativos e cuantitativos da motricidade de maneira eficiente e creativa demostrándoo en situacións motrices simples, secuenciadas e complexas, e transferíndoas eficientemente a situacións de xogo e outras actividades que xorden no seu espazo vivencial.	Adquire un progresivo control e dominio corporal, empregando os compoñentes cualitativos e cuantitativos da motricidade de maneira eficiente e creativa, demostrándoo en situacións motrices simples, secuenciadas e complexas, pero non as consegue transferir eficientemente a situacións de xogo e outras actividades que xurden no seu espazo vivencial.	Adquire un progresivo control e dominio corporal, empregando os compoñentes cualitativos e cuantitativos da motricidade de maneira eficiente e creativa. demostrándoo no contexto de situacións motrices sinxelas e secuenciadas.	Adquire un progresivo control e dominio corporal, empregando os compoñentes cualitativos e cuantitativos da motricidade sen eficiencia nin creatividade, demostrándoo soamente en situacións motrices sinxelas.
CA2.3	Adoptar medidas de seguridade antes, durante e despois da práctica de actividade física, aplicando actuacións básicas de primeiros auxilios, recoñecendo os contextos de risco e actuando con precaución ante eles.	Adopta medidas de seguridade antes, durante e despois da práctica de actividade física, coñecendo e aplicando algunhas actuacións básicas de primeiros auxilios, recoñecendo os contextos de risco en diversas situacións, espazos e actividades, e propoñendo actuacións seguras para superalos con precaución.	Adopta medidas de seguridade antes, durante e despois da práctica de actividade física, aplicando algunhas actuacións básicas de primeiros auxilios e recoñecendo os contextos de risco en diferentes situacións, espazos e actividades.	Adopta medidas de seguridade antes, durante e despois da práctica de actividade física, recoñecendo os riscos máis comúns nos espazos habituais e participando en actividades que traballan actuacións básicas de primeiros auxilios.	Ten dificultades para identificar riscos e non coñece medidas de seguridade básicas que debe cumprir antes, durante e despois da práctica de actividade física.
CA2.4	Desenvolver proxectos motores de carácter individual, cooperativo ou colaborativo, definindo metas, secuenciando accións, introducindo se é preciso cambios durante o proceso, xerando producións motrices de calidade e valorando o grao de axuste ao proceso seguido e ao resultado obtido.	Desenvolve proxectos motores de carácter individual, cooperativo ou colaborativo, xerando producións motrices de calidade. Establece obxectivos e metas claros e definidos, secuencia accións dos mesmos e móstrase crítico coa valoración do proceso e resultado, sendo capaz de introducir cambios significativos durante o proceso para a súa mellora.	Desenvolve proxectos motores de carácter individual, cooperativo ou colaborativo, xerando producións motrices de calidade. Establece metas e accións relacionadas e definidas, pero aínda que se mostre crítico coa valoración do proceso e resultado, non é quen de introducir cambios significativos durante o proceso para a súa mellora.	Desenvolve proxectos motores de carácter individual, cooperativo ou colaborativo, xerando producións motrices de calidade, pero non establece uns obxectivos e metas concretos para os mesmos. Non se mostra crítico coa valoración do proceso e resultado.	Desenvolve proxectos motores de carácter individual, definindo metas e secuenciando accións, xerando diferentes producións motrices. Amosa dificultades para o traballo cooperativo ou colaborativo.
CA4.3	Participar en actividades de carácter motor desde a autorregulación da súa actuación, con predisposición, esforzo, perseveranza e mentalidade de crecemento, actuando reflexivamente, xestionando as emocións e expresándoas de forma asertiva.	Participa en actividades de carácter motor autorregulando a súa actuación de maneira correcta e responsable, con boa predisposición, esforzo, perseveranza e mentalidade de crecemento, actuando reflexivamente, xestionando as emocións e expresándoas de forma asertiva.	Participa en actividades de carácter motor autorregulando a súa actuación de maneira correcta e responsable, con boa predisposición, un bo nivel de esforzo, perseveranza e mentalidade de crecemento. Actúa reflexivamente e xestiona as emocións, pero cústalle en algúns momentos expresalas de forma asertiva.	Participa en actividades de carácter motor desde a autorregulación da súa actuación. Faino mostrando esforzo, pero cústalle perseverar e ter mentalidade de crecemento ante os erros. Xestiona as súas emocións, pero ás veces cústalle actuar reflexivamente e expresar as súas emocións de forma asertiva.	Participa en actividades de carácter motor, pero cústalle autorregular a súa actuación, faino sen esforzo e con pouca perseveranza. Cústalle xestionar as súas emocións e non sabe expresalas de maneira asertiva.
CA3.4 CA5.5	Reproducir e crear composicións con ou sen soporte musical e comunicar diferentes sensacións, emocións e ideas, de forma estética e creativa, desde o uso dos recursos rítmicos e expresivos da motricidade.	Reproduce e crea composicións con ou sen soporte musical e comunicar diferentes sensacións, emocións e ideas, de forma estética e creativa. Utiliza diferentes ritmos e melodías, comunicando a través da expresividade motora ideas, sensacións e emocións (polo menos cinco diferentes). É capaz de realizar cambios de ritmo durante a composición ou presentación.	Reproduce e crea composicións con ou sen soporte musical e comunicar diferentes sensacións, emocións e ideas, de forma estética e creativa. Utiliza diferentes ritmos e melodías, comunicando a través da expresividade motora ideas, sensacións e emocións (polo menos tres diferentes). É capaz de realizar, polo menos, un cambio de ritmo durante a composición ou presentación.	Reproduce e crea composicións con ou sen soporte musical e comunicar diferentes sensacións, emocións e ideas, de forma estética e creativa. Utiliza diferentes ritmos e melodías, comunicando a través da expresividade motora ideas, sensacións e emocións (polo menos tres diferentes). Durante a composición ou presentación non se realizan cambios de ritmo.	Reproduce composicións con ou sen soporte musical que comunican con dificultade (de maneira pouco coordinada, estética ou creativa) ideas sinxelas e sensacións e emocións básicas (polo menos dúas), pero ten dificultade en crealas sen axuda.
CA5.3	Participar activamente en xogos motores e noutras manifestacións artístico-expresivas con arraigamento na cultura propia, tradicional ou actual, así como noutros procedentes de diversas culturas, recoñecendo e transmitindo o seu valor cultural e o seu potencial como espazo xerador de interaccións construtivas entre persoas con orixes diferentes e entendendo as vantaxes da súa conservación.	Participa activamente en xogos motores e noutras manifestacións artístico-expresivas da cultura propia, así como procedentes de diversas culturas, recoñecendo o seu valor como espazo xerador de interaccións Facilita, coa súa implicación nos xogos e actividades, a transmisión da cultura propia e doutras culturas e as interaccións construtivas entre persoas de diferentes lugares ou orixes. Mostra interese en crear e participar en iniciativas e dinámicas que fomenten a súa conservación.	Participa activamente en xogos motores e noutras manifestacións artístico-expresivas da cultura propia, así como procedentes de diversas culturas, recoñecendo o seu valor como espazo xerador de interaccións. Facilita, coa súa implicación nos xogos e actividades, a transmisión da cultura propia e doutras culturas e as interaccións construtivas entre persoas de diferentes lugares ou orixes, axudando así á súa conservación.	Participa activamente en xogos motores e noutras manifestacións artístico-expresivas da cultura propia, así como procedentes de diversas culturas, recoñecendo o seu valor como espazo xerador de interaccións. Coa súa implicación nos xogos e actividades, fomenta a transmisión da cultura propia e doutras culturas (axudando así á súa conservación), pero cústalle conectar e establecer interaccións construtivas entre persoas de diferentes lugares ou orixes.	Non comprende ou non mostra interese na importancia de conservar as actividades e manifestacións artístico-expresivas da cultura propia e doutras culturas. Participa sen moita implicación ou non participa nos xogos e actividades relacionadas coa transmisión cultural que teñen a finalidade de crear conexións e interaccións entre persoas de diferente orixe.

*En vermello: Mínimo de consecución proposto na programación modelo de PROENS.

“Documento base para elaboración de rúbricas para 5º de Primaria - Educación Física”, do proxecto cREAgal, publícase coa Licenza Creative Commons Recoñecemento Non-comercial Compartir igual 4.0